b'\n_START_ARTICLE_\nLietuvos ekolog\xc5\xb3 draugija\n_START_PARAGRAPH_\nLietuvos ekolog\xc5\xb3 draugija\xc2\xa0\xe2\x80\x93 Lietuvos visuomenin\xc4\x97 organizacija, veikianti nuo 1995\xc2\xa0m. Vilniuje, Akademijos g. 2 (Vilniaus universiteto Ekologijos institutas).\n_START_SECTION_\nVeikla\n_START_PARAGRAPH_\nLietuvos ekolog\xc5\xb3 draugija vienija aplinkosaugininkus ir mokslininkus ekologus, skatina mokslin\xc4\x99 k\xc5\xabrybin\xc4\x99 iniciatyv\xc4\x85, populiarina naujausius ekologijos mokslo ir praktikos laim\xc4\x97jimus. Draugija organizuoja konferencijas, simpoziumus, diskusijas, atlieka tyrimus pagal \xc4\xafvairias programas. Bendradarbiauja su kitomis ekologinio profilio organizacijomis. Turi apie 70 nari\xc5\xb3. Draugija yra Europos ekolog\xc5\xb3 federacijos nar\xc4\x97.'